***** ΚΑΝΟΝΙΣΜΟΣ (ΕΟΚ) αριθ. 3616/89 ΤΗΣ ΕΠΙΤΡΟΠΗΣ της 1ης Δεκεμβρίου 1989 που τροποποιεί τον κανονισμό (ΕΟΚ) αριθ. 1328/89 που εξουσιοδοτεί την Ιταλία να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 του Συμβουλίου σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση για τις αμπελουργικές περιόδους 1989/90 έως 1995/96, πριμοδοτήσεων για την οριστική εγκατάλειψη των αμπελουργικών εκτάσεων (1), και ιδίως το άρθρο 12 παράγραφος 1, Εκτιμώντας: ότι η Ιταλία υπέβαλε πριν από την 1η Οκτωβρίου 1989, σύμφωνα με το άρθρο 11α του κανονισμού (ΕΟΚ) αριθ. 2729/88 της Επιτροπής της 31ης Αυγούστου 1988 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 για τις αμπελουργικές περιόδους 1988/89 έως 1995/96 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων (2), όπως τροποποιήθηκε τελευταία από τον κανονισμό (ΕΟΚ) αριθ. 678/89 (3), τροποποίηση της αίτησης εξαιρέσεως ορισμένων ζωνών από το πεδίο εφαρμογής των μέτρων που προβλέπονται στον κανονισμό (ΕΟΚ) αριθ. 1442/88 από την αμπελουργική περίοδο 1990/91· ότι η τροποποίηση αυτή εμπίπτει στις κατηγορίες που δικαιολογούνται στην παρούσα αίτηση για την έκδοση του κανονισμού (ΕΟΚ) αριθ. 1328/89 της Επιτροπής (4), που εξουσιοδοτεί την Ιταλία να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88· ότι μια νέα αίτηση αφορά ορισμένες εκτάσεις που έχουν επωφεληθεί των πριμοδοτήσεων αναδιαρθρώσεως και ότι η αίτηση αυτή ανταποκρίνεται στα κριτήρια που καθορίζονται στο άρθρο 12 παράγραφος 1 του κανονισμού (ΕΟΚ) αριθ. 1442/88· ότι το διορθωμένο αμπελουργικό δυναμικό του συνόλου των ζωνών αυτών είναι μικρότερο από το 10 % του εθνικού αμπελουργικού δυναμικού · ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 1328/89 τροποποιείται ως εξής: 1. στην παράγραφο 3 η περιοχή «Marche» και οι αντίστοιχες ονομασίες προελεύσεως διαγράφονται· η ονομασία «Colli del Trasimeno» προστίθεται στην περιοχή «Umbria»· 2. στην παράγραφο 4 η περιοχή «Umbria» και η αντίστοιχη ονομασία προελεύσεως διαγράφονται· 3. προστίθεται η εξής παράγραφος: «5. Εκτάσεις που έχουν επωφεληθεί από πριμοδότηση αναδιαρθρώσεως του αμπελώνα και έχουν ανάγκη αδείας νέας φυτεύσεως ή αναφυτεύσεως από την αμπελουργική περίοδο 1984/85 στην εξής περιοχή: - Marche.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την αμπελουργική περίοδο 1990/91. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Δεκεμβρίου 1989.

[Source: multi_eurlex | Tokens: 2734]